**BUDAJENŐI KÖZÖS ÖNKORMÁNYZATI HIVATAL**

**REMETESZŐLŐSI KIRENDELTSÉGE**

**2090 Remeteszőlős, Vénusz utca 8-10.**

**Remeteszőlős Község Önkormányzat Képviselő-testületének**

**25/2021. (V.12.) önkormányzati határozata**

**zajvédelmi rendelet módosításáról**

Tekintettel arra, hogy Magyarország Kormánya a 27/2021. (I.29.) Kormányrendeletében 2021. február 8. napjától veszélyhelyzetet hirdetett ki, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján Remeteszőlős Község Önkormányzat Képviselő-testületének hatáskörében eljárva Remeteszőlős Község Önkormányzat Polgármestere – a Képviselő-testületi tagokkal történt online egyeztetésnek megfelelően – dönt a következőkről:

Remeteszőlős Község Önkormányzata a 8/2012. (VI.4.) önkormányzati rendelettel módosított 16/2011. (X.24.) önkormányzati rendelet 5.§ (1) bekezdését módosítani kívánja a következők szerint:

Kertekben, kiskertekben kertépítéssel és fenntartással kapcsolatos tevékenység (motoros fakivágás, kertitraktor járatás, fűnyírás, stb.), valamint építési telken, építési- és közterületen, továbbá egyéb ingatlanon zajjal járó építési, ipari, szerelési és egyéb munka hétköznapokon 8.00. és 18.00. óra között, szombaton délelőtt 9.00 és 14.00 óra között engedélyezett.

A Képviselő-testület felkéri a polgármestert és a jegyzőt a zajártalom elleni védekezés szabályairól 16/2011. (X.24.) önkormányzati rendelet módosításának előkészítésére.

Határidő: 2021.06.30.

Felelős: polgármester

Remeteszőlős, 2021. május 12.

 Szathmáry Gergely

 polgármester